A spontán intracranialis hypotensio diagnosztikája mágneses rezonanciás képalkotással
Authors: Magyar Máté , Nyilas Nóra Luca , Bereczki Dániel , Bozsik György , Rudas Gábor , Ertsey Csaba , Maurovich-Horvat Pál , Barsi Péter 
Published: March 2021

Összefoglaló. A klasszikus esetben ortosztatikus fejfájást okozó,
spontán intracranialis hypotensiót az esetek túlnyomó többségében a
gerinccsatornában, annak nyaki-háti átmenetében, illetve a háti szakaszán
található liquorszivárgás okozza. Meglévő kötőszöveti betegség, degeneratív
gerincbetegségek, illetve kisebb traumák szerepet játszhatnak a szivárgás
kialakulásában. Az ortosztatikus fejfájás létrejöttében szerepet játszhat a
meningealis szerkezetek, érzőidegek és hídvénák vongálódása. A klasszikus
pozicionális, ortosztatikus fejfájásban szenvedő betegek körében gondolni kell a
spontán intracranialis hypotensio lehetőségére, és az agykoponya, illetve a
gerinc kontrasztanyaggal végzett mágneses rezonanciás vizsgálata (MRI) javasolt.
A kontrasztanyaggal végzett koponya-MRI-vel klasszikus esetben diffúz, nem
nodularis, intenzív, vaskos pachymeningealis kontrasztanyag-halmozás, kitágult
vénássinus-rendszer, subduralis effusiók és az agytörzs caudalis diszlokációja
(„slumping”) látható. Fontos azonban szem előtt tartani, hogy az esetek 20%-ában
ezen eltérések nem detektálhatók. Jó minőségű, randomizált, kontrollált
vizsgálatok nem történtek, a kezelés hagyományokon alapul. Kezdetben általában
konzervatív terápiát alkalmaznak (ágynyugalom, koffein- és folyadékbevitel),
ennek hatástalansága esetén epiduralis sajátvér-injekció, epiduralis
fibrinragasztó-injektálás, illetve sebészi terápia jöhet szóba. Orv Hetil. 2021;
162(7): 246–251.
Summary. Spontaneous intracranial hypotension, the classic feature
of which is orthostatic headache, is most commonly caused by a cerebrospinal
fluid leakage at the level of the spinal canal, in most cases at the thoracic
level or cervicothoracic junction. Underlying connective tissue disorders, minor
trauma, degenerative spinal diseases may play a role in the development of
cerebrospinal fluid leaks. Traction on pain-sensitive intracranial and meningeal
structures, particularly sensory nerves and bridging veins, may play a role in
the development of orthostatic headache. In the case of patients with classic
orthostatic headache, the possibility of spontaneous intracranial hypotension
should be considered, and if suspected, brain magnetic resonance imaging (MRI)
with gadolinium and additional spine MRI are recommended. Diffuse, non-nodular,
intense, thick dural enhancement, subdural effusions, engorgement of cerebral
venous sinuses, sagging of the brain are typical features on brain MRI, which,
however, remain normal in up to 20 percent of patients with spontaneous
intracranial hypotension. Unfortunately, no randomized clinical trials have
evaluated the effectiveness of the various treatment strategies and no
definitive treatment protocols have been established. In clinical practice, the
first-line treatment of spontaneous intracranial hypotension is conservative
(bed rest, caffeine and fluid intake). If conservative therapy is not effective,
epidural blood patch, epidural fibrin glue, or surgical repair should be
considered. Orv Hetil. 2021; 162(7): 246–251.